***เอจออฟบูตี*** (อังกฤษ: *Age of Booty*) เป็นวิดีโอเกมวางแผนเวลาจริงที่พัฒนาโดยเซอร์เทนแอฟฟินิตี และเผยแพร่โดยแคปคอมสำหรับเอกซ์บอกซ์ 360, เพลย์สเตชัน 3 และไมโครซอฟท์ วินโดวส์ โดยมีฉากอยู่ในยุคสวอชบักกลิง ซึ่งเกมนี้เสนอให้ผู้เล่นอยู่ในการควบคุมเรือโจรสลัดโดยมีเป้าหมายในการปล้นสะดมและยึดเมืองต่าง ๆ ของก๊กโจรสลัด ในขณะที่ต้องเอาชนะเรือศัตรูระหว่างทาง

รูปแบบการเล่น
-------------

การเล่นเกมส่วนใหญ่เวียนวนกับการเคลื่อนที่ของเรือรอบ ๆ ทะเล และทะเลประกอบด้วยรูปหกเหลี่ยมที่เรียกว่าเฮกเซส ซึ่งผู้เล่นจะควบคุมเรือโดยเลือกเฮกเซสสำหรับจุดหมายปลายทาง หากเรืออยู่ติดกับเฮกเซสที่มีเรือศัตรู, เรือค้าขาย, เมือง หรือนิคม เรือรบจะโจมตีโดยอัตโนมัติด้วยการยิงปืนใหญ่ ซึ่งความเสียหายจากปืนใหญ่ขึ้นอยู่กับจำนวนการอัปเกรด แต่ถ้ามีศัตรูมากกว่าหนึ่งอยู่ติดกัน เรือรบจะแยกการยิงออกไป ด้วยการยิงที่แตกต่างกันในแต่ละครั้ง โดยมีวัตถุประสงค์เพื่อเข้ายึดเมือง ตามจำนวนที่ระบุไว้ในการบรรยายสรุปภารกิจ: ซึ่งมุมขวาบนของหน้าจอจะแสดงจำนวนเมืองที่เราเป็นเจ้าของ, เมืองที่ศัตรูเป็นเจ้าของ และจำนวนเป้าหมาย ทังนี้ โจรสลัดแลร์ไม่สามารถพิชิตได้โดยศัตรู แต่ภารกิจจะจบลงด้วยความล้มเหลวหากศัตรูพิชิตจำนวนเมืองเป้าหมายได้ก่อนผู้เล่น

ในการยึดเมืองผู้เล่นจะต้องอยู่ติดกับเมืองนั้นและกระหน่ำยิงจนกว่าจะไม่มีพลังชีวิตเหลืออยู่ ซึ่งเมืองจะยังคงยิงบนเรือต่อไปจนกว่าพลังชีวิตจะหมดลง การอัปเกรดเมืองมีผลกับทั้งพลังชีวิตของเมืองและพลังปืนใหญ่ เมื่อพลังชีวิตหมดลง แถบ "เข้ายึดครอง" จะแสดง และเมื่อเต็มแถบ เมืองก็จะถูกพิชิต หากเรือข้าศึกเข้าใกล้เมือง การ "เข้ายึดครอง" จะหยุดชั่วคราวจนกว่าเรือลำใดลำหนึ่งจะจมหรือหนีไป ทั้งนี้ เมืองจะรักษาเรือที่อยู่ติดกันของฝ่ายเดียวกันโดยอัตโนมัติ ดังนั้นฝ่ายที่ป้องกันจะได้เปรียบ

ภาพหน้าจอรูปแบบการเล่นทั่วไป
ผู้เล่นควบคุมอวตาร 3 มิติของเรือโจรสลัดด้วยใบเรือที่มีสีขึ้นอยู่กับทีมที่พวกเขาอยู่ เรือมีคุณสมบัติสามอย่างที่สามารถอัปเกรดได้ ความเร็ว, เกราะ และปืนใหญ่—ซึ่งแต่ละอย่างสามารถอัปเกรดได้สูงสุดสามครั้ง โดยความเร็วเป็นตัวกำหนดว่าเรือของผู้เล่นแล่นเร็วเพียงใด, เกราะจะประมาณความเสียหายที่เรือสามารถรับได้ก่อนที่มันจะถูกทำลาย และปืนใหญ่จะปรับความเสียหายต่อเรือได้ คุณลักษณะปืนใหญ่จะแสดงบนเรือรบเป็นวงกลมเล็ก ๆ ใต้มาตรวัดชีวิต ซึ่งการอัปเกรดความแรงในการโจมตีจะลดความเร็วลง

ในเกม ผู้เล่นใช้ทรัพยากรที่แตกต่างกันเพื่ออัปเกรดเมืองและเรือของพวกเขา ทรัพยากรมีสามประเภท ได้แก่ ทอง, ไม้ และเหล้ารัม ซึ่งทอง 4 หน่วยและไม้ 2 หน่วยจะอัปเกรดเมือง และเหล้ารัม 4 หน่วยและไม้ 2 หน่วยเรืออัปเกรดเรือ ผู้เล่นสามารถรับทรัพยากรโดยเก็บหีบที่ลอยอยู่ในน้ำ, ทำลายเรือศัตรู, ปล้นหมู่บ้าน ใช้หนึ่งในสี่คำสาปหรือยึดเมืองและใช้พวกมันเพื่อผลิตทรัพยากร แต่ละเมือง/หมู่บ้านจะแสดงทรัพยากรที่จะสร้างด้วยไอคอนที่ลอยอยู่เหนืออวตาร เรือของผู้เล่นสามารถอัปเกรดได้ในที่หลบซ่อนโจรสลัดเท่านั้น แต่เมืองสามารถอัปเกรดได้โดยไม่คำนึงถึงตำแหน่งของเรือ

ในน่านน้ำ เรือพาณิชย์มักจะได้รับการสร้างเป็นจำนวนมาก ซึ่งจะโจมตีเรือที่อยู่ใกล้ ๆ โดยไม่คำนึงถึงธง แม้ว่าพวกมันจะไม่มีพลังการยิงที่แข็งแกร่งหรือลำเรือที่แข็ง พวกมันจะปล่อยลังสาปแช่งเมื่อจมลง ผู้เล่นสามารถมีคำสาปได้ครั้งละหนึ่งคำสาปเท่านั้น ดังนั้น หากลังได้รับการกอบกู้ มันจะให้คำสาปจาก 4 ประเภทที่แตกต่างกันหรือทรัพยากรแบบสุ่ม โดยคำสาปสี่ประเภทคือ:

* ระเบิด: สร้างความเสียหายอย่างมากต่อสิ่งใดในรูปหกเหลี่ยม โดยต้องวางบนรูปหกเหลี่ยมว่างเปล่า
* น้ำวน: วาร์ปเรือรบไปยังส่วนสุ่มของแผนที่
* เรือผี: ทำให้ผู้เล่นล่องหนได้จนกว่าจะยิงปืนใหญ่ต่อไป
* ลิงขโมย: ขโมยทรัพยากรประเภทเดียว (ทอง, เหล้ารัม หรือไม้) ได้มากถึงสองหน่วยจากศัตรู โดยขึ้นอยู่กับความพร้อมใช้งาน

การพัฒนา
--------

แมกซ์ โฮเบอร์แมน ซึ่งเป็นนักออกแบบได้ยอมรับว่าแรงบันดาลใจสำหรับเกมนี้มาจากมุขตลกวันเมษาหน้าโง่เรื่อง*พิมส์แอตซี* ที่ดำเนินมาอย่างยาวนานของบริษัทบันจี โดยช่วงโอเพนเบตาได้รับการเผยแพร่เมื่อวันที่ 19 กันยายน ค.ศ. 2008 (วันพูดจาภาษาโจรสลัดนานาชาติ)

ส่วนในวันที่ 4 ธันวาคม ค.ศ. 2008 ชุดแผนที่เพิ่มเติมอีกสามชุดได้รับการเผยแพร่โดยไม่มีค่าใช้จ่าย

อ้างอิง
-------

1. ↑  Kane, Alex (November 16, 2017). "Max Hoberman's 10-year path from Halo to Last Expedition". *Polygon*. Vox Media. สืบค้นเมื่อ May 17, 2019.
2. 1 2  Diamonon, John (October 10, 2008). "Arrr! Age of Booty to Plunder PSN Soon". *PlayStation Blog*. Sony Interactive Entertainment. สืบค้นเมื่อ May 17, 2019.
3. ↑  GamesIndustry International (October 15, 2008). "Age of Booty: Available on Xbox LIVE Arcade today". *GamesIndustry.biz*. สืบค้นเมื่อ May 17, 2019.
4. ↑  Allison, Daryl (October 16, 2008). "Age of Booty: PSN - Bad News / Good News". *Capcom Unity*. Capcom. เก็บจากแหล่งเดิมเมื่อ October 18, 2008. สืบค้นเมื่อ October 17, 2008.
5. ↑  Faylor, Chris (March 4, 2008). "Certain Affinity Making Pimps at Sea, Sorta". *Shacknews*. สืบค้นเมื่อ July 29, 2019.
6. ↑  Allison, Daryl (September 16, 2008). "Ready for some Age of Booty Beta?". *Capcom Unity*. Capcom. เก็บจากแหล่งเดิมเมื่อ September 19, 2008. สืบค้นเมื่อ September 16, 2008.
7. ↑  McWhertor, Michael (December 4, 2008). "PlayStation Store Update: Santa Outfits!". *Kotaku*. Gizmodo Media Group. สืบค้นเมื่อ May 17, 2019.

แหล่งข้อมูลอื่น
---------------

* เว็บไซต์ทางการ
* *เอจออฟบูตี* ที่ MobyGames